ועדת הכלכלה, כנסת 25, פרוטוקול מספר 92, 2023-05-07 00:00

דוד ביטן: אני פותח את הישיבה

דוד ביטן:  הנושא הוא פרק ט"ז (הגברת התחרותיות בענף המזון והטואלטיקה) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023

דוד ביטן:  הנושא בעצם הוא צמצום הפטור החקלאי

דוד ביטן:  זה המשך דיון

דוד ביטן:       שלחתי אתכם להביא נתונים אחרים ממה שהאוצר הביא

דוד ביטן:  אם יש לכם נתונים אחרים, זה הזמן להגיד אותם

דוד ביטן:  אני ראיתי שכאשר הפטור הזה בוטל המחירים כן ירדו, וזה מה שמפריע לי בעניין הזה

דוד ביטן:  בנוסף, הרווחים של התאגידים האלה הם גדולים מדי יחסית

דוד ביטן:  ברור שזה משפיע על המחיר

דוד ביטן:  אתם טוענים שהנתונים לא נכונים, אז תתכבדו ותביאו נתונים

דוד ביטן:  גם משרד החקלאות צריך להגיד מה הנתונים הנכונים, או שאין לכם אותם?     

אורי צוק בר: אני הצגתי אותם בדיון הקודם

דוד ביטן: ואתה מצדיק את האוצר?     

אורי צוק בר: אני לא מצדיק אף אחד, אני הצגתי את הנתונים

דוד ביטן: אני רוצה לסיים את זה באיזושהי פשרה שהיא לדעתי הוגנת

דוד ביטן:  היא לא פוגעת בחקלאים, במושבניקים היא בטח לא פוגעת, אבל יש לנו בעיה של הוויסות, כי כל אחד לא יכול לגדל כמה שהוא רוצה

דוד ביטן:  לא נצא מזה

דוד ביטן:  בעיקרון כל אחד יכול לגדל גם מיליון אפרוחים

דוד ביטן:  לכן גם אם לא יהיה ויסות מניח את הדעת זה גם יכול לפגוע במחיר

דוד ביטן:  זה גם יכול לפגוע בחקלאים שיפשטו את הרגל

דוד ביטן:  לכן לדעתי זה דבר שצריך לקבוע אותו בפשרה

דוד ביטן:  אם לא נצליח לגמור את זה בפשרה, אני לא יודע מה אני אעשה

דוד ביטן:  אני אומר לכם את האמת, שכולם ידעו, גם האוצר, רשות התחרות וגם החקלאים

דוד ביטן:  אנחנו נקבל החלטה

דוד ביטן:  או שנמשיך את הפטור או שנקבל אותו במידה מסוימת

דוד ביטן:  מה שחשוב לנו זה יוקר המחיה

דוד ביטן:  בנוסף לזה יש גם חשיבות לשמור על החקלאים

דוד ביטן:  תמיד תמכתי בחקלאים, יחד עם זה אני לא מוכן שקונצרנים ירוויחו הרבה כסף ויתאמו ביניהם כל מיני דברים

דוד ביטן:  זה גם כן לא מקובל עליי

דוד ביטן:  מה ההבדל בין הקונצרן הזה לאוסם? זה גוף גדול וזה גוף גדול, אלא שזה גוף יותר גדול מהקונצרנים האלה

מטי צרפתי הרכבי: צריך לוודא שהחקלאים לא נפגעים

מטי צרפתי הרכבי:  צריך ללמוד מה קרה, ומיד נראה אולי את הנתונים

דוד ביטן: יכול להיות שמגיע להם פיצוי

אבשלום וילן: בכל העולם המערבי הפטור מהגבלים עסקיים בחקלאות קיים, ולא במקרה, כי חקלאי בודד או מושבניק - - -      

דוד ביטן: מקובל עליי, אם כי האוצר טוענים שזה לא נכון

אבשלום וילן: האוצר? שיביא את המספרים

אבשלום וילן:  שיראה שזה לא קיים

אבשלום וילן:  הטענה הזאת היא אי אמת

אבשלום וילן:  אני מוכן לשים את דברתי על זה

אבשלום וילן:  אני עוסק בנושא הזה הרבה מאוד שנים

דוד ביטן: גל אמר לי שלא בכל מקום יש פטור

גל ברנס: יש מגבלות לפטור הזה

גל ברנס:  הפטור בישראל הוא רחב מאוד

גל ברנס:  זה נכון שיש פטור במקומות בעולם, לא בכזה היקף שמאפשר לכל השוק לעשות תיאום

קריאה: הנתונים של האוצר אינם נכונים, אדוני

דוד ביטן: אז תגידו לנו את הנתונים הנכונים

דוד ביטן:  אין בעיה

דוד ביטן:  עכשיו זו ההזדמנות שלכם לומר אותם

מטי צרפתי הרכבי: יש מצגת

דוד ביטן: נראה אותה

דוד ביטן:  יש לי רעיון לפשרה, והאוצר אומר לי שלא יהיה ויסות בכלל

דוד ביטן:  שלא יהיה ויסות זה דבר שלא מקובל עלינו

דוד ביטן:  אין דבר כזה

מטי צרפתי הרכבי: אבל נניח מתוך שישה שקלים שמקבל החקלאי, הלקוח קונה ב-30 שקלים, החקלאי הוא פלח - - -      

דוד ביטן: אני לא יכול לפתור

דוד ביטן:  כרגע אנחנו מדברים על השלב הראשון

דוד ביטן:  אני לא יכול עכשיו לא לפתור את השלב הראשון כי יש בעיה עם השלב האחרון

דוד ביטן:  זה לא סביר

דוד ביטן:  כל הזמן לא פותרים את הבעיה כי יש בעיה בשלב האחרון של הסופרים

דוד ביטן:  בוודאי שצריך לטפל גם בסופרים, למרות שהאוצר טוען שאין בעיה בסופרים, ואני לא מבין איך

מטי צרפתי הרכבי: דווקא החקלאי לא נהנה לאורך השנים, אבל בואו נראה

דוד ביטן: מקובל עליי

דוד ביטן:  צריך לטפל בכל המסגרת

דוד ביטן:  הדבר הכי חשוב זה התערובת, שהיא לצערי הרב קובעת את המחירים של החקלאים

מטי צרפתי הרכבי: וגם יש לנו אינטרס לאומי שלולנים בגבולות המדינה ימשיכו לעבוד

דוד ביטן: אמרתי את זה בישיבה הקודמת

דוד ביטן:  יעלה לנו מיליארדים להחזיר את כולם אחרי שהם יעזבו את המושבים

דוד ביטן:  אז תחשבו על זה, או שתהיה פשרה, ואם נקבל את הטענות שלכם אתם צריכים לפצות את כל החקלאים, כמו שעשיתם עם הפירות והירקות

גל ברנס: הפירות והירקות פתחנו ליבוא, פה לא פותחים כלום ליבוא

דוד ביטן: מה זה קשור ליבוא? פיצוי זה לא תמיד יבוא

דוד ביטן:  פיצוי זו פגיעה

דוד ביטן:  עשיתם רפורמה שאנשים נפגעים, אתם צריכים לפצות אותם

אבשלום וילן: אגורה לא שילמו עד היום, מאיפה מספרים לך את הסיפורים האלה?     

דוד ביטן: אמרתי מעכשיו

דוד ביטן:  כל דבר שאתם עושים, אתם צריכים להגיד גם מה האלטרנטיבה

דוד ביטן:  אנשים יסגרו את כל הפטם שלהם בגלל שכל אחד עושה מה שהוא רוצה בענף

מטי צרפתי הרכבי: אולי זה צריך להיות דרך הקמעונאים

דוד ביטן: למלחמה בנושא יש רבדים

דוד ביטן:  זה רובד על רובד על רובד

דוד ביטן:  את לא יכולה לטפל רק ברובד העליון

דוד ביטן:  הם הביאו חוק שמטפל כרגע בחקלאים, בסדר

דוד ביטן:  זה לא אומר שלא יטופלו שאר הבדלי התיווך

שלום דנינו: חשוב שתהיה לנו התמונה הכללית של הפטם

שלום דנינו:  היום מייצרים 550 טון בערך

שלום דנינו:  הפטם הוא כשבעה מיליארד מתוך 32, כל העופות, כולל הטלה

גל ברנס: מה שחבר הכנסת דנינו מדבר זה על המקטע של המשחטות, ומה שאנחנו דיברנו זה על הצרכה

שלום דנינו: אני מדבר בשער הלול

גל ברנס: בין לבין יש העלויות כמו הקמעונאות

אורי צוק בר: זה 3

אורי צוק בר: 5 מיליארד

שלום דנינו: אני ראיתי נתונים אחרים בדוח של מועצת הלול

שלום דנינו:  ראיתי שם שזה 7 מיליארד מתוך התפוקה של כל המגזר החקלאי של 32

שלום דנינו:  אבל הם מחזיקים משהו כמו 18%-20%

שלום דנינו:       דבר נוסף שאני רואה זה שבעשור הצריכה גדלה ב-100,000 טון, והעוף בשוק הישראלי נותן פתרון גם לחלבון שהוא זול ביחס לבשר

שלום דנינו:  אם אנחנו רואים כמה השוק הזה הוא חשוב וקריטי כאשר המגדלים הם 40% מהשוק והשאר זה אינטגרציות

דוד ביטן: גם הם מגדלים

שלום דנינו: הם לוקחים את האפרוחים, האינטגרציות, לבתי מלון של מגדלים

גל ברנס: חבר הכנסת דנינו, אם אני לא טועה בנתונים ב-2016 היה 518,000 טון, ב-2022 היה 526,000 טון

גל ברנס:  זה קיטון די קטן

דוד ביטן: לאן אתה רוצה להגיע? מה אתה רוצה להגיד?     

שלום דנינו: אני רוצה להגיד כמה זה חשוב, כמה זה קריטי, זה לא סתם עוד גידול, והנושא שחשוב לנו פה הוא איך אנחנו מייצרים מספיק

שלום דנינו:  אם התכנון יהיה במועצת הלול שזה מוסד שמכיל את כולם, זה חשוב

דוד ביטן: דיברתי על זה עם האוצר

אריאל קלנר: מה הרעיון שלך? דיברת על פשרה ואני מנסה להבין

מטי צרפתי הרכבי: בואו נתחיל עם הנתונים דווקא ואז נוכל לנהל את הדיון

דוד ביטן: הרכבי רוצה לשמוע, בואו נשמע

דוד ביטן:  תתחילו עם הנתונים עצמם, שהם נתונים שהם או סותרים או משנים את הנתונים של משרד האוצר

שמואל לויט: נעבור מיד לשקף השני במצגת, כמצוות הקיצור

שמואל לויט:  השקף השני מייצג את מחירי התירס בבורסה בארצות הברית, מתחילת העשור הקודם, מ-2013-2012 ועד היום

שמואל לויט:  אנחנו רואים שהיו שני גלים של עליות מחירים, אחד ב-2014-2012 ואחד מ-2021 עד היום

שמואל לויט:  הדגנים מהווים שני שלישים מהתשומות ביצור פטם, והתירס הוא המרכיב העיקרי בתוך הדגנים

שמואל לויט:  זאת אומרת, הטענה כאילו הסדרים הם אלו שגרמו לעליית מחירים היא בטעות יסודה

שמואל לויט:  מה שגורם לעליית מחירים זה עליית התשומות, וכאשר עולים מחירי התערובת אין מה לעשות

שמואל לויט:  גם מחירי הפטם צריכים לעלות, ואתם רואים שיש פה קורלציה להתנהגות של השוק הבין-לאומי

שמואל לויט:       נעבור לשקף מספר 2, ופה אנחנו מסתכלים כבר על השוק בישראל

שמואל לויט:  השורה התחתונה, מחירי הפטם, מה שעלה ב-38

שמואל לויט: 5%, זה מתחילת העשור הקודם, שזה מחירי הפטם

שמואל לויט:  הכתום הוא מחירי התשומות והירוק זה מחירי הדגנים

שמואל לויט:  הנתונים האלה לקוחים מתוך הלמ"ס

דוד ביטן: בעשור שלם העלייה היא 38%?     

שמואל לויט: כן

שמואל לויט:  מ-2010 עד היום

שמואל לויט:  אבל רואים שההתייקרות הגדולה ביותר, הקו העליון, היא ההתייקרות במחירי הדגנים

שמואל לויט:  היא זאת שגרמה להתייקרות הפטם בשנים 2014-2013

שמואל לויט:  אחרי זה רואים ירידה במחירי הגרעינים, התמתנות מסוימת במחירי יתר התשומות

שמואל לויט:  רואים גם ירידה מסוימת במחירי הפטם לצרכן

שמואל לויט:  זאת אומרת, מחיר הפטם לצרכן עוקב אחרי השינויים בתשומות שהחלק העיקרי מהן נובע מהתשומות הבין-לאומיות שישראל אין לה יד ורגל בהן

שמואל לויט:  רואים עוד גם את ההתייקרות מ-2020 עד היום, התייקרות מאוד מאסיבית

שמואל לויט:  עד 2020 ההתייקרות המצטברת הייתה 40%, ומ-2020 עד היום 158%

שמואל לויט:  זאת אומרת, הכפלה למעשה של העלויות בייצור הפטם

שמואל לויט:  ואילו מחיר הפטם עצמו, אפילו בנייר ששלחו לכלכליסט או לדה-מרקר, עלה ב-18% בלבד

שמואל לויט:  זאת אומרת, המגדלים בענף הפטם מתייעלים בצורה בלתי רגילה, אבל אי אפשר לעשות את הניסוי של לתת פחות ופחות לסוס עד שהסוס ימות

שמואל לויט:  עליית מחירי הדגנים היא זאת שקובעת את מחירי הפטם במדינת ישראל

שמואל לויט:       השקף הבא הוא מקומה של ישראל

שמואל לויט:  בגלל בעיות לוגיסטיות קשה לראות את זה, אבל מדינת ישראל נמצאת במחיר הפטם במקום ה-21 נכון לחודש מרס 2023, שזה נחשב החודש הכי יקר בשנה

שמואל לויט:  אנחנו נמצאים אחרי ארצות הברית, אחרי פינלנד, אחרי יפן, אחרי הולנד, אחרי סינגפור, אחרי בלגיה, אחרי גרמניה, אחרי שבדיה, אחרי שווייץ, אחרי צרפת, אחרי נורבגיה ועוד כהנה וכהנה מדינות מתקדמות

שמואל לויט:  זאת אומרת, אי אפשר לטעון פה שעלות הייצור היא יקרה יותר מאשר במערב אירופה ולא אפילו מאשר ארצות הברית

שמואל לויט:        צריך לציין עוד שתי עובדות

שמואל לויט:  להבדיל מהשוק העולמי, שהוא שוחט את הבשר בצורה מסוימת, במדינת ישראל השחיטה היא כשרה, וטוב שכך, והעלויות של הכשרות בשחיטה הן עלויות כבדות מאוד

שמואל לויט:  ועוד פקטור שנוטים לשכוח, במדינת ישראל המע"מ הוא כפול מאשר המע"מ במדינות מערב אירופה על מוצרי מזון בסיסיים, הוא כפול

שמואל לויט:  חלקה של המדינה בתוך המרכיב של עלות היצור במדינת ישראל הוא 17% לעומת ממוצע האיחוד האירופי, בין 5% ל-8%

מטי צרפתי הרכבי: אולי לומר שבסך הכול חמישה שקלים בערך הם עלויות כשרות ומע"מ

דוד ביטן: אנחנו יודעים, זה נתון בסיסי

אריאל קלנר: אני מסתכל על הגרף הזה שאתה מתאר

אריאל קלנר:  ציינת מערב אירופה

אריאל קלנר:  אני לא רואה פה את מדינות מערב שהן יקרות מאתנו

אריאל קלנר:  אני רואה פה גרמניה ושווייץ

שמואל לויט: היה קשה להעביר את השקף המלא עם שמות המדינות, בגלל הרזולוציה, אבל אם אתה רוצה אביא לך את השקף

שמואל לויט:  אני קורא לך את המדינות: ארצות הברית היא הרביעית, יפן היא החמישית, הולנד היא השישית, סינגפור השביעית, בלגיה שמינית, גרמניה תשיעית, שבדיה עשירית, שווייץ היא ה-11, צרפת היא ה-12

אריאל קלנר: שהן יותר יקרות מאתנו?     

שמואל לויט: בוודאי, הרבה יותר יקרות מאשר אצלנו

דוד ביטן: הממ"מ קבע שאנחנו במקום שני, והיום מועצת הלול טוענת שאנחנו במקום ה-21

אריאל קלנר: איך זה מתיישב?     

שמואל לויט: זה אתר בין-לאומי, אני לא המצאתי

דוד ביטן: אז איך הממ"מ הביאו את הנתון הזה?      

אורי צוק בר: בשנה האחרונה יש שינוי מחירים משמעותי, וגם שער המטבע השתנה

דוד ביטן: שינוי לטובה

אורי צוק בר: כן, היה בעולם יותר מאשר אצלנו

מטי צרפתי הרכבי: הממ"מ הציג כאן מחיר סיטונאי של עוף, מספר 2 זה סיטונאי

גל ברנס: סיטונאי זה המשחטות, ואם זה הצרכן זה הסופרים

מטי צרפתי הרכבי: אז אנחנו לא משווים את אותו מוצר

דוד ביטן: אז לפי הממ"מ המצב הוא דווקא בצד של החקלאים ולא בצד של הסופרים

דוד ביטן:  כי אם במחיר שלהם אנחנו מספר 2 ומחיר לצרכן אנחנו 21, אז הבעיה היא בחקלאות

אורי צוק בר: ברור

אורי צוק בר:  בגלל זה יש כזאת נהירה גדולה לחקלאות

שמואל לויט: יש גם מענה לעניין הזה

שמואל לויט:  אני רוצה לעבור לשקף הבא

שמואל לויט:  האוצר הראה רק את ההתפלגות מ-2020 עד היום, וברור שההתייקרות היא יקרה בגלל מחירי הדגנים

מטי צרפתי הרכבי: נתוני מאי 2021, גם אם אנחנו מקום שני, אנחנו יודעים שיש המלחמה באוקראינה, יש הקורונה

מטי צרפתי הרכבי:  צריך לראות את זה במגמות

דוד ביטן: תמיד מאשימים את אוקראינה

דוד ביטן:  זה בלתי אפשרי

דוד ביטן:  קודם כל, המחירים ירדו בשנה האחרונה למרות המלחמה באוקראינה, גם מחירי השינוע

דוד ביטן:  לא ראיתי שזה הוריד משהו במחיר לצרכן

דוד ביטן:  כשזה עולה זה עולה, כשזה יורד זה לא יורד

דוד ביטן: תמשיכו להאשים רק את המלחמה באוקראינה

משה אבוטבול: חלק מפחדים שהמלחמה תיפסק ולא יהיה את מי להאשים

דוד ביטן: זה נכון

דוד ביטן:  העיקר שתיפסק, אחר כך שיאשימו, אין בעיה

שלום דנינו: חברים, זה בבדיחות הדעת, אבל באמת הגרעינים והתבואות התייקרו בכ-50%, וזה מתבטא

שלום דנינו:  לא צריך להקל ראש בזה

משה אבוטבול: דנינו, אני מתכוון לאלה שגם בענפים אחרים מתלבשים על המלחמה

שלום דנינו: אבל פה בחקלאות, אם אתה בודק מקטע אחר מקטע של המגדלים להגיע לשישה שקלים לקילו, כולל מע"מ

שלום דנינו:  אני מנסה רק לאתר איפה גל מדבר על רווח גדול, באיזה מקטע

דוד ביטן: לא רק זה

דוד ביטן:  אני מתרשם שהעלייה של העוף בישראל היא לא כל כך גדולה לאורך שנים

דוד ביטן:  למה הבאתם דווקא את זה עכשיו בחוק ההסדרים? מה הדחיפות של העניין?     

מטי צרפתי הרכבי: השקף הבא הוא מאוד חשוב

גל ברנס: מה שהראינו בשקף הקודם זה שברוב השנים לא היה הסדר, בשנים שיש הסדר יש עלייה מאוד גדולה

שלום דנינו: אתה אומר שהקורלציה בגלל זה, והם מציגים ואני רואה שזה בגלל הגרעינים והתבואות

גל ברנס: בגלל זה הצגנו גם את הרווח

דוד ביטן: השנה יש ירידה בגרעינים

דוד ביטן:  בשנתיים הראשונות באמת המלחמה באוקראינה גרמה לעלייה והשינוע עלה מפה לשמים

דוד ביטן:  לכן יש היגיון לעלייה

דוד ביטן:  השאלה מה עכשיו, שירד המחיר של השינוע והגרעינים

מרדכי אלגרבלי: למי ירד המחיר?     

דוד ביטן: אין ויכוח שירד

דוד ביטן:  השאלה אם זה בא לידי ביטוי אצלנו

מרדכי אלגרבלי: אצלנו גם לא ירד

שלום דנינו: איפה נמצא הרווח שמטריד אותך?     

גל ברנס: בסוף מה שאנחנו הראינו זה הרווח של אותן אינטגרציות

גל ברנס:  אם כל התערובות והתשומות עלו, אז היינו רואים את אותו רווח, נכון? היינו אומרים, הם העלו את המחיר, זה בסדר, אין מה לעשות, עלו התשומות

דוד ביטן: אבל בבסיס העלייה היא לא גדולה בנושא של העופות

גל ברנס: אנחנו חושבים שהעוף סך הכול יכול להיות שוק מאוד תחרותי, ורק בשנים שבהן יש הסדר המחירים עלו

גל ברנס:  בשנים האחרונות הם באמת לא עלו

דוד ביטן: פה אין ויכוח שהשינוע קפץ לגבהים בלתי אפשריים והמלחמה הקצינה את ההיצע

דוד ביטן:  זאת אומרת, בגדול יש סיבה

דוד ביטן:  השנה הזאת ההיצע עלה כנראה והמחירים של השינוע ירדו, וגם זה לא השפיע על המחיר

יעוז אברגל: בינואר 2020 מחיר טון תערובת למנה של פטם עלה 2,000 שקלים, מחיר טון תערובת למרס עלה 3,500 שקל

דוד ביטן: עלה המחיר, למרות שיש ירידה בשינוע

יעוז אברגל: בוודאי

יעוז אברגל:  קודם כל יש שני פרמטרים

דוד ביטן: מי מספק לכם, האינטגרציות מספקות לכם?     

יעוז אברגל: מכוני התערובת מספקים לנו, אבל גם היום, בעוד שאנחנו מדברים פה, יש עשרות אוניות שתקועות בנמל

יעוז אברגל:  אדוני היושב-ראש בינואר השנה עשה פה דיון על ההובלה, וזה מעלה לנו לבד את המחיר

דוד ביטן: יש ירידה מאוד גדולה, אין עשרות אוניות

דוד ביטן:  העיכוב ירד בצורה רצינית

דוד ביטן:  זה לא מדויק מה שאתה אומר

יעוז אברגל: לפני יומיים יצא מכתב ליושב-ראש של האיגוד שזה מייקר לנו את התערובת ב-50 שקלים לטון

יעוז אברגל:  ובנוסף שער הדולר

שמואל לויט: אם אפשר להשלים את התמונה

שמואל לויט:  שקף מספר 4

שמואל לויט:  פה, גם מנתוני הלמ"ס של 20 השנים האחרונות, אנחנו רואים את ההתייקרות המצטברת בסוגי מוצרים ובתשומות

שמואל לויט:  אנחנו רואים שהעופות הם בעלייה מצטברת, ב-22 השנים האחרונות היא עלייה של 67%

שמואל לויט:  באחוזים ספורים מעל מדד מחירי המזון

שמואל לויט:  לעומת זאת מחירי הירקות והפירות עלו ב-75%

שמואל לויט:  שכר העבודה עלה ב-81%

שמואל לויט:  התשומות החקלאיות עלו ב-104%

שמואל לויט:  התערובת לתרנגולות פיטום עלתה ב-232%

שמואל לויט:  זאת אומרת, ההתייקרות לאורך 20 שנה, ואנחנו מסתכלים על ענף שהיה חלק בסיסי מאוד באספקת החלבון בעשורים האחרונים, והוא גם יהיה חלק בסיסי בעתיד

שמואל לויט:  הוא לא ענף שיש בו איזשהם רווחים חזיריים, ואנחנו נראה בדיוק את הפערים, אצל מי נמצא הפער

שמואל לויט:       שקף מספר 5

שמואל לויט:  נתחיל מהעקומה העליונה

שמואל לויט:  העקומה העליונה זה המחיר לצרכן

שמואל לויט:  מאחר שכל ההשוואות פה נעשו ללא מע"מ אז אתם רואים את המחיר ללא מע"מ, למען הדיוק

שמואל לויט:  אנחנו רואים שמ-2015, עוד שארית ההסדר, יש יציבות, כולל פיקים כלפי מטה וכלפי מעלה במחירים לצרכן

שמואל לויט:  זאת אומרת, אין פה ירידה דרסטית במחיר לצרכן

שמואל לויט:  הקו הירוק האמצעי זה המחיר שבו הסיטונאים הגדולים פודים מהשוק

שמואל לויט:  פה אתם רואים אי יציבות כרונית מהתקופה שבה הסתיים ההסדר הקודם בשנת 2015

שמואל לויט:  פיקים משוגעים גם למעלה וגם למטה

שמואל לויט:  אתם רואים פיק תחתון בינואר 2019

שמואל לויט:  המחיר שפדו היה 8

שמואל לויט: 40 והפער הקמעונאי, שזה העקומה התחתונה, היה 7

שמואל לויט: 68 שקלים

שמואל לויט:  זאת אומרת, ככל שזעקתם של החקלאים הייתה קשה, מי שלקח את הקופה זה הקמעונאים

שמואל לויט:  כולם מדברים בהשמצה על הסדר שהיה בזמנו עד 2015

שמואל לויט:  ב-2015 היה כוח לסיטונאים

שמואל לויט:  הפער הקמעונאי היה בין 3 שקלים ל-4 שקלים גג, והפער בתקופה שאין הסדר – מה שקורה בשעה שאין הסדר הוא שהפער הקמעונאי מטפס לגבהים של 7

שמואל לויט: 5 שקלים, דבר שהוא אבסורדי

שמואל לויט:  כי סך הכול הקמעונאים מחזיקים את העוף המצונן טרי לכל היותר חמישה ימים אצלם, והיו פה ימים שהם קיבלו על חמישה הימים שהם מחזיקים אצלם את העוף הרבה יותר מאשר החקלאי שמגדל אותו, עם כל הסיכונים במשך 40 יום, עם כל מה שכרוך בגידול

שמואל לויט:  אז אני חושב שפה יש תשובה שלמה לשאלת היושב-ראש מה קורה בתקופה שאין הסדרים ואין ויסות

שמואל לויט:  מה שברור, כוחם של הסיטונאים הוא אפס, הקמעונאים עושים חגיגה

גל ברנס: איפה המקור לנתון?     

שמואל לויט: המקור העליון, המחיר לצרכן, זה המחיר שעל פי הלמ"ס

גל ברנס: איפה העלייה של 2021 ו-2022? רואים ירידה

שמואל לויט: זה עשור של עד 2020

שמואל לויט:  הכותרת לא נכונה, בגלל המהירות שהיינו צריכים להכין

שמואל לויט:  אבל התמונה היא אותה תמונה

גל ברנס: מה קרה בשנתיים האחרונות?     

שמואל לויט: בשנתיים האחרונות החגיגה של הקמעונאים נמשכת

שמואל לויט:  הפער הקמעונאי ממשיך להיות מעל חמישה שקלים

גל ברנס: אז בטעות לא הצגתם את הנתונים?     

שמואל לויט: הוא מעל חמישה שקלים

שמואל לויט:  הנתונים של הקו הירוק מתקבלים בהתנדבות מהסיטונאים הגדולים

שמואל לויט:   המחירים הממוצעים שהם מוכרים כל חודש את העוף לרשתות

דוד ביטן: האוצר, תשאלו אותם מה שאתם רוצים ותגיבו לזה

גל ברנס: אני אגיד שני דברים, וגם הבאנו עוד שקפים לבקשת חברי הוועדה

גל ברנס:  העברנו לוועדה גם נייר מהכלכלנית הראשית, שביקשו פה

גל ברנס:  אגיד לגבי כל העניין של עליית מחירי התשומות

גל ברנס:  בסוף אם כל הסיפור הזה נכון אז היינו רואים את אותו רווח ובאמת לא היה לנו מה לטעון פה בוועדה

גל ברנס:  אם לא היינו מציגים את הנתון שבו היינו רואים את הרווח של האינטגרציות עולה, אני מודה שהטיעון שלנו היה הרבה יותר חלש כי בסוף בסדר, אז התייקר להם, הם ייקרו הלאה, אז הכול היה בסדר

דוד ביטן: אז מה אתה טוען?     

גל ברנס: אני טוען שיכול להיות שחלק מעליית המחיר בתשומות, אבל חלק מעליית המחיר היא לא בתשומות כי ראינו גידול מאוד משמעותי ברווח

גל ברנס:  דבר שני, יש ענפים שנכון לבדוק לאורך זמן ויש ענפים שפחות נכון

גל ברנס:  מה שאנחנו באים לטעון פה הוא שמה שבעייתי זה אותו הסדר, אז מה שנכון לבדוק זה מה התקופות שבהן יש הסדר ומה קורה אז

גל ברנס:  לא נכון לבדוק לאורך זמן, כי הרבה שנים באמת לא היה הסדר

גל ברנס:  זה שוק שבלי הסדר הוא מאוד תחרותי, יש בו שבע משחטות משמעותיות, הן מתחרות זו בזו

גל ברנס:  יש 600-500 מגדלים, אני לא זוכר בדיוק את המספר

גל ברנס:  זאת אומרת שיש לשוק הזה פוטנציאל תחרותי  טוב מאוד להיות תחרותי ובאמת למכור במחירים נמוכים

גל ברנס:  אז באמת השנים שנכון לבדוק הן אותן שנים שבהן יש ההסדר

גל ברנס:  לא נכון לבדוק שנים שבהן אין הסדר

דוד ביטן: זאת לא חכמה רק להגיד אנחנו נפגעים

דוד ביטן:  תסביר לנו איך המחיר של התערובת עלה בשלוש השנים האחרונות מ-2,200 שקלים ל-3,500, כמו שהוא אומר

דוד ביטן:  אם הנתון שלו לא נכון, תגידו שהוא לא נכון

דוד ביטן:  דבר שני, איך יכול להיות שהרווח שלכם עלה בצורה רצינית, והטענה שזה לא קשור לתשומות

דוד ביטן:  גם אם אתם אולי נפגעים בהסדר כזה, אנחנו רוצים לדעת קודם כל מה קורה בשטח באמת

שמואל לויט: אז אני אענה קודם כל לשאלה הראשונה

דוד ביטן: לא שאלתי אותך, שאלתי את האינטגרציות

שלום דנינו: הם לא באו

שלום דנינו:  הם מרוויחים, מה יש להם לריב איתנו?     

דוד ביטן: אז אני לא חייב להם כלום אם הם לא באו

דוד ביטן:  אולי אתם לא מבינים את העניין

דוד ביטן:  יכול להיות שתיפגעו, אני לא אומר שלא, אבל גם הצרכן חשוב בסוף

מרדכי אלגרבלי: אינטגרציות זה לא איזה דמון

דוד ביטן: אבל הם קובעים

מרדכי אלגרבלי: כי בתוך האינטגרציות יש מגדלים

מרדכי אלגרבלי:  הם לוקחים רק נתון אחד, שזה הרווחיות, וגם הנתון הזה מוטל בספק, וגם הם לא יכולים לבדוק את זה

דוד ביטן: ביקשתי שלישיבה הזאת תביאו נתונים אחרים אם יש לכם

דוד ביטן:  אז לפי זה אין לכם נתונים

מרדכי אלגרבלי: אין לנו שום סמכות, והם לא  יכולים לחשוף בפנינו את הרווחיות שלהם

דוד ביטן: שלא יביאו נתונים, אז שיגידו: הרווח שלנו זה 100 מיליון

דוד ביטן:  לא חייבים להביא לי נתונים

דוד ביטן:  הרווח שלהם מאוד גבוה

ברוך וינשטיין: חבר הכנסת פורר תמה על הנתונים של האוצר בישיבה הקודמת וביקש הבהרות איפה הם הולידו אותם

ברוך וינשטיין:  לא קיבלנו שום תשובה לדבר הזה, שום מכותרת כללית: המקור הכלכלי

ברוך וינשטיין:  למה הם לא מציגים נתונים? הם זורקים מספר

ברוך וינשטיין:  ואם הם היו אומרים שני מיליארד, מה זה אומר, שהם באמת מרוויחים שני מיליארד? זה מספר מצוץ

דוד ביטן: זה לא רציני

דוד ביטן:  יש לכם נתון אחר, תגידו

מטי צרפתי הרכבי: יש מצגת שהגיעה אליי, שהוצגה כנראה בפני האוצר, עד 2023, כולל הדלתא הזאת של הפערים של הקמעונאים

דוד ביטן: הם לא באו אפילו להציג נתון, ונתנו להם את האופציה הזאת

מטי צרפתי הרכבי: אני פה רוצה להגן על החקלאים

דוד ביטן: אבל הגנה על חקלאים זה לא אומר שאפשר להשתולל במחיר ולהרוויח הרבה כסף אל מול הצרכן

דוד ביטן:  מה העניין?     

מטי צרפתי הרכבי:  בסוף צריך להבין שחקלאי לא יצא לגדל אם אין לו איזשהו מחיר

דוד ביטן: זה טוב לכולם

דוד ביטן:  גם תעשיין לא ייצר אם הוא לא מרוויח

אבשלום וילן: זה בדיוק מה שיקרה

אבשלום וילן:  הקטנים ייפלו ראשונים, אתה תפיל את המושבניקים, זה מה שתעשה

דוד ביטן: כבר אני אומר לכם שללא קשר לפה, אני רוצה שהנושא של מחיר התערובת יוקפא לפחות לשנה

דוד ביטן:  זה משפיע על החלב, זה משפיע על הכול

דוד ביטן:  לא מעניין אותי הכללים שלכם ולא שום דבר

דוד ביטן:  תביאו צו שמקפיא את מחיר התערובת

דוד ביטן:  שנה אחת הוא לא יכול לעלות, וזה משפיע על כל המחירים של החקלאות, של המוצר הסופי

דוד ביטן:  אותי לא מעניין לא אינטגרציות ולא שום דבר

דוד ביטן:  המחיר של התערובת לא יעלה לפחות שנה, שיהיה ברור העניין

גל ברנס: אנחנו מקווים שהוא גם ירד, לא רק לא יעלה

דוד ביטן: לא אכפת לי להכניס את ההקפאה הזאת לחוק הזה

דוד ביטן:  זה לא יכול להימשך כך, זה לא יהיה

דוד ביטן:  זה גם על החלב, אותו דבר

דוד ביטן:  אותה השפעה על מחיר החלב היא התערובת

דוד ביטן:  מה, אתם עיוורים? מה זה תחרות חופשית? כל אחד יכול להעלות מה שהוא רוצה?     

אבשלום וילן: אדוני היושב-ראש, יש שני פתרונות למה שאמרת

אבשלום וילן:  אחד, כמו באירופה, להוריד את המע"מ על מזון

דוד ביטן: הבנתי את זה

דוד ביטן:  בינתיים זה לא רלוונטי כרגע לזה שמחיר התערובת עולה כל הזמן

דוד ביטן:  מה זה רלוונטי עכשיו? במע"מ הזה זה עולה, מה זה משנה? אם תוריד גם יעלה

אבשלום וילן: הם מדברים בלי סוף על תמיכה ישירה

אבשלום וילן:  אדרבה, שייתנו תמיכה ישירה

דוד ביטן: מחיר התערובת במדינת ישראל צריך להיות מוקפא, כי עושים פה מה שרוצים במחיר התערובת

דוד ביטן:  כל פעם מפילים את זה על זה ועל זה

אבשלום וילן: אבל כשאתם רואים את סך כל המספר אתם רואים חצי

אבשלום וילן:  מה אתה מגלגל לי עיניים? אני יושב אתכם שנתיים על התמיכה הישירה

אבשלום וילן:  אין לכם האומץ והיושר האינטלקטואלי להגיד: נכון, בחקלאות עצמה המספר הוא איקס

אבשלום וילן:  אתם תמיד מסבירים למה הוא איקס חלקי שניים

שלום דנינו: וילן, אני לא חושב שזה המקרה שמדברים על תמיכה ישירה

שלום דנינו:  גל, אם אתה לוקח את הפרמטרים של עלות, של התשומות של המגדלים, את זה אפשר לבדוק

שלום דנינו:  אתה רואה כמה עולה האפרוח, אתה רואה כמה עולה באמת הגרעינים שהם 40% מהייצור של אותו אפרוח, חשמל, דלק, אתה רואה שהמחירים למגדל פחות או יותר תואמים את התשומות שהם משקיעים

אורי צוק בר: לא, הם פחות

אורי צוק בר:  העלייה בתשומות הייתה הרבה יותר גבוהה מהעלייה במחיר

שלום דנינו: אוקיי

שלום דנינו:  אבל בסוף המחיר שמקבל המגדל הוא מחיר סביר לגמרי ולא צריך תמיכות ולא צריך כלום והם לא מבקשים והם חיים עם זה בשלום

גל ברנס: זו תמיכה - - -      

שלום דנינו: לא צריך

שלום דנינו:  בנושא התערובות, עוד נתון

שלום דנינו:  פה כן צריך לבדוק את נושא התחרות, כי אם אני מבין נכון גם את הגרעינים אותם אינטגרציות מוכרים למגדלים

שלום דנינו:  זאת אומרת, הם שולטים בתבואות והגרעינים האלו

גל ברנס: הבטחנו לוועדה שנבוא בהתאם לפתרון בנושא התערובת

דוד ביטן: מישהו קונה לא מהאינטגרציות תערובת?     

ששון גואטה: כן, בטח, אני

ששון גואטה:  המושבניקים קונים

ששון גואטה:  יש מכון תערובת שנקרא אסם הגליל, 16,000 טון

שלום דנינו: ויש לו משחטות?     

ששון גואטה: אין לו

שלום דנינו: הלחץ עליכם הוא שאם לא תקנו גרעינים הוא לא ישחט לכם?      

ששון גואטה: לא

ששון גואטה:  אני מכיר חקלאים שקונים ממכוני תערובת אחרים ומשווקים את הסחורה שלהם למשחטות בלי בעיה

ששון גואטה:  לא מחייבים אותם

דוד ביטן: כמה יש כאלה?     

ששון גואטה: המושבניקים

מרדכי אלגרבלי: אסם הגליל הוא שלנו, ואנחנו לא קונים דווקא באסם הגליל

מרדכי אלגרבלי:  אף אחד לא מכריח אותי לקנות שם ויש תחרות בין האינטגרציות

מרדכי אלגרבלי:  להגיד שיש שם תיאום מחירים – אתם רואים את זה במדפים

מרדכי אלגרבלי:  הם לא מתחרים על המדפים? הם חייבים למכור את התוצרת שלהם ולמכור תערובת

מרדכי אלגרבלי:  יש תחרות והתחרות היא יום-יומית, ואנחנו רואים את זה

אריאל קלנר: אם השוק עובד כל כך יעיל, אז מה משנה אם יפתחו אותו גם לתחרות?      

שלום דנינו: אין להם בעיה

אליהו ברוכי: אז למה צריך את ההסדרים האלה?     

אריאל קלנר: בדיוק, למה צריך את ההסדרים? יפתחו את הכול, הכול פתוח וגמרנו

אבשלום וילן: בכל העולם החקלאי האינטגרציות מאפשרות כדי לשמור על הקטנים

אבשלום וילן:  תמיד יכולים ליפול כמה

דוד ביטן: מה זה שייך לקטנים שמחיר התערובת של הקונצרנים האלה עולה כל הזמן?      

ששון גואטה: דוד, בזה אתה צודק

ששון גואטה:  בוא נטפל שורש בנושא הזה, אבל מה זה קשור לחקלאי?     

יעוז אברגל: אני ממושב בדרום, חקלאי מגדל פטם

יעוז אברגל:  לטובת העניין מה שהם אומרים כאן זה שהם רבים עם האינטגרציות, רבים עם המשחטות ורוצים להעלות על המוקד את החקלאים

יעוז אברגל:  זה מה שהם רוצים לעשות

דוד ביטן: אבל אתה לא מבין שהם מנצלים אותך כדי לא לעשות שום שינוי כי אתה אולי תיפגע

יעוז אברגל: אם הייתי מרגיש מנוצל הייתי מגיע לפה ואומר לך בדיוק מה קורה כדי שלא ינצלו אותי

דוד ביטן: אבל אתה מפחד ממה שזה יכול לגרום

אבשלום וילן: יעוז לא מפחד מכלום, דוד

יעוז אברגל: כרגע החקלאים שמגדלים באופן פרטי הם אלה שנלחמים את כל המלחמה

יעוז אברגל:  אין להם מדגרה, אין להם מכון תערובת, אין להם אבא ואין להם אימא

יעוז אברגל:  לצורך העניין אתה האבא והאימא שלהם

יעוז אברגל:  אין להם לא משחטה ולא שום דבר

יעוז אברגל:  עכשיו אומרים, אין בעיה, יבטלו את התיקון הזה של הסעיף הזה של החוק באופן כזה שהפטור של ההגבל העסקי לא יוכל יותר

דוד ביטן: יש לי הצעה, תגידו לי מה אתם אומרים

דוד ביטן:  אמרתי את זה גם לאוצר

דוד ביטן:  לא נחיל את הפטור הזה על המושבניקים הקטנים

דוד ביטן:  זה ה-30%, הפטור הזה ימשיך להיות לגביהם

מרדכי אלגרבלי: אין בזה טעם

דוד ביטן: אתם לא רוצים? אז אולי נלך על החוק הזה ודי

דוד ביטן:  בואו נעשה הכול ביחד

יעוז אברגל: אבל זה לא יעזור, כי תצטרך לעשות פה טיפול שורש בבעיה

דוד ביטן: אני לא מקבל את זה שאין טעם

דוד ביטן:  תסביר לי למה אין טעם

דוד ביטן:  זה לא יחול עליהם

דוד ביטן:  הם יוכלו לדבר ביניהם ויוכלו לדבר עם האינטגרציות

אבשלום וילן: אם יש פטור הם יכולים

אבשלום וילן:  ברגע שאין פטור הם לא יכולים

אבשלום וילן:  אסור להם על פי חוק

דוד ביטן: אני אומר שה-30% האלה, החקלאים, יכולים לדבר ביניהם ויכולים לדבר עם האינטגרציות

דוד ביטן:  הפטור חל עליהם

דוד ביטן:  לא נגעתי במושבניקים

דוד ביטן:  אני לא יודע למה הוא אומר שזה ממשיך לפגוע בהם

מרדכי אלגרבלי: תכף אסביר לך

דוד ביטן: הקונצרנים האלה לא יכולים לדבר ביניהם, לתאם ביניהם שום דבר

דוד ביטן:  כל אחד נלחם עם עצמו, בלי תיאום הדדי ביניהם

דוד ביטן:  עלתה טענה של הוויסות, איך מווסתים את השוק עצמו כולו, כי אחרת כל אחד יכול לעשות מה שהוא רוצה

דוד ביטן:  דיברתי עם חבר כנסת בן ברק, הוא אומר שיש עד שישה מחזורים בשנה

דוד ביטן:  אני יכול להכניס את זה לחוק שזה לא יהיה יותר מזה

ששון גואטה: אי אפשר שיהיה יותר

ששון גואטה:  גם אם רוצים יותר אי אפשר, יש הרבה גידול

דוד ביטן: ויש הצעה אחרת שעולה, שניתן למועצת הלול לעשות את הוויסות

דוד ביטן:  גם כך במועצת הלול יש גם נציגי הממשלה, גם נציגי החקלאים

דוד ביטן:  ברגע שיש ויסות הנושא הזה נפתר במידה מסוימת

דוד ביטן:  נלך לקראת האוצר שהקונצרנים האלה לא יכולים לתאם בינם לבין עצמם

דוד ביטן:  אני לא פוגע במושבים, ממשיך את הוויסות

דוד ביטן:  האוצר נגד הדבר הזה, אלא אם כן שר האוצר הוא זה שיקבע

דוד ביטן:  אני לא חושב שזה לא המקום להכניס את שר האוצר בעניין הזה כי יש להם נציגים במועצת הלול, נכון?     

גל ברנס: כן

גל ברנס:  גם לאינטגרציות

דוד ביטן: זאת הצעת הפשרה שלי

דוד ביטן:  אני חושב שהיא מאזנת

ששון גואטה: היושב-ראש שלכם, הכול של הממשלה

מטי צרפתי הרכבי: לא לקפח את הקמעונאים

דוד ביטן: אנחנו מדברים עכשיו על החקלאים

דוד ביטן:  כשנגיע לקמעונאים נדבר

דוד ביטן:  אי אפשר הכול ביחד

דוד ביטן:  לא עושים את זה, כי יש את זה

דוד ביטן:  הרי אתם רוצים את כל הקופה כל הזמן

דוד ביטן:  אני מקבל את הטיעון שלכם לגבי הקונצרנים האלה, כי הם לא הביאו לי נתון אחר והם לא באו בכוונה לישיבה הזאת

דוד ביטן:  הם לא צריכים להגיד לי מה הרווח של כל אחד, אם היה נתון כללי היו צריכים להביא אותו

אורי צוק בר: אבל איך הם יכולים לתת נתון כללי כשהם לא יודעים כל אחד מה הרווח של השני, כבוד היושב-ראש? תעשו בדיקה פה

ד"ר עידית חנוכה: ויחד עם זאת אפשר להגיע לדיון

ששון גואטה: למה שהאוצר לא יציגו את הנתונים שלהם, מאיפה הם הביאו את הנתונים, ואז נדע? שיציגו את הנתונים

גל ברנס: העברנו לוועדה ולחברי הכנסת

ששון גואטה: אני לא קיבלתי

דוד ביטן: בא משרד האוצר ואומר, אין שום ביטחון שזה יוריד את המחיר, ואם זה לא מוריד את המחיר אז בשביל מה לעשות פשרה? אז אני מבקש עכשיו התייחסות להצעה הזאת

דוד ביטן:  משרד החקלאות, מה אתם אומרים?     

אורי צוק בר: צריך לבדוק ולהבין מה בדיוק הצעת

אורי צוק בר:  האם התיקון אומר שמועצת הלול תוכל לעשות הסדרי היתרים?      

שלום דנינו: הוא שואל מה אתה מעדיף ומה אתה אומר

דוד ביטן: תגיד אם אתה רוצה את זה או את זה

אורי צוק בר: בדיונים בממשלה הוחלט שאפשר בתיאום לעדכן עד ההחלטה את הנוסח

אורי צוק בר:  ניסינו להגיע עוד לפני לעדכון נוסח

אורי צוק בר:  אמרנו שנעשה נוסח כזה שאפשר יהיה לעשות הסדר רק באישור שרים ורק אם הוא לא פוגע בצרכן

אורי צוק בר:  הצענו כל מיני חישוקים להסדר הזה, אבל האוצר לא רצו

דוד ביטן: אני שואל אותך מה העמדה שלך, עזוב את האוצר

אורי צוק בר: אם יש דרך אלטרנטיבית דרך מועצת הלול לעשות הסדר שייתן פתרון למניעת עודפים בענף, זה יכול להיות דבר שאפשר לשקול אותו

דוד ביטן: רשות התחרות, בבקשה

צחי ברקוביץ: הייתי שמח שיראו גם את השקף של מועצת הלול ויראו מה קרה בשנת 2012 עד 2015

דוד ביטן: הם טוענים שזה לא קשור

דוד ביטן:  ההפחתה קשורה לפרמטרים אחרים

דוד ביטן:  מה העמדה שלך לגבי ההצעה שלי? בלי להפנות אותי לדיאגרמות

צחי ברקוביץ: אני רק רוצה לדבר על העיקרון

צחי ברקוביץ:  העיקרון הוא שמועצת הלול היא אחראית על ההסדר, ההסדר יהיה ארוך יותר, יציב יותר, יפגע יותר בצרכנים

צחי ברקוביץ:  אפשר לראות את זה בנתונים של 2012 עד 2015, במשך שלוש שנים

דוד ביטן: אתה בעד ויסות של הענף או לא?     

צחי ברקוביץ: לא

דוד ביטן: אז אתה רוצה חופשי, כל אחד יגדל מה שהוא רוצה?     

צחי ברקוביץ: כן

דוד ביטן: וזה יביא לך הפחתה במחיר?     

צחי ברקוביץ: יש פה שורה של אינטגרציות שקנו סיכון

דוד ביטן: ומה עם החקלאות? רשות התחרות אחראית על זה, אבל מה עם החקלאים? אני לא רואה את זה כך

דוד ביטן:  אני חושב שכן צריך לווסת

אורי צוק בר: לגבי מועצת הלול, אפשר לקבוע בהקדם

דוד ביטן: אז לא מועצת הלול

דוד ביטן:  תשבו

דוד ביטן:  אתם יכולים לשבת עם מועצת הלול ולהגיע להחלטה איך עובדים עם העניין הזה

דוד ביטן:  אנחנו לא מסיימים את זה היום, תשבו ותראו

דוד ביטן:  אומר לי נציג האוצר, אם שר האוצר קובע אז אין לנו בעיה

דוד ביטן:  אתם עושים צחוק? מה, רק אם אתם קובעים אז ההסדר מצוין? זה לא בסדר

גל ברנס: נגיד באופן כללי, אנחנו בטח מתנגדים לאיזשהו הסדר קבוע

גל ברנס:  מה שאנחנו חושבים שאפשר להציע הוא שאם יש מקרה שבו הענף יראה שבאמת הוא נפגע כמו שהוא אומר, אז אנחנו לא חושבים שזה המצב

דוד ביטן: אחרי שנתיים תקבלו החלטה?     

מטי צרפתי הרכבי: הרסתם את החקלאות

ששון גואטה: מה הם עשו בפעם שעברה? הם רמסו את החקלאות

גל ברנס: היו חמש שנים בלי הסדר

גל ברנס:  הענף לא קרס

דוד ביטן: למה חזרתם לזה?     

גל ברנס: הם עשו את זה, זה לא קשור אלינו

גל ברנס:  אנחנו מתנגדים

גל ברנס:  ההסדר הוא הסדר וניצלו את הסעיף הזה בחוק של הפטור החקלאי כדי לעשות הסדר שהוא בטח לא על דעת המדינה

גל ברנס:  ברור שאנחנו מתנגדים

יעוז אברגל: מה שהוא אומר לך, שהם רצו להרוג אותנו ולא הלך להם

דוד ביטן: המושבניקים, אתם מסכימים להצעת הפשרה שלי?     

יעוז אברגל: של מועצת הלול כן

אריאל קלנר: תדייק לי את ההסדר שאתם מתנגדים לו

גל ברנס: אענה לחבר הכנסת קלנר

גל ברנס:  ב-2012 עד 2015 היה הסדר באמצעות מועצת הלול

גל ברנס:  ההסדר הזה בוטל בינתיים ב-2015

גל ברנס:  עד 2020 לא היה הסדר

גל ברנס:  כמות הלולים, דרך אגב, גדלה ב-22% לפי הממ"מ בשנים האלה והמחירים ירדו

גל ברנס:  הענף לא קרס

ברוך וינשטיין: אתם רק לא מזכירים שמ-2009 עד 2011 הייתה צניחת מחירים

גל ברנס: ב-2020 יש היום סעיף בחוק התחרות שאומר שחקלאים יכולים לעשות תיאום כמויות מחירים, ובעצם האינטגרציות האלה יש בהן גם המשחטות, שזה הגוף הגדול והחזק, ויש להן גם מגדלים

גל ברנס:  הם ניצלו את הפטור הזה כדי לעשות את התיאום

דוד ביטן: הבנו שאתם נגד

דוד ביטן:  רק אם האוצר קובע, הבנתי

גל ברנס: בשנים האלה המחירים, כמובן, עלו

גל ברנס:  מה שאנחנו מציעים בחוק הזה זה להגיד רק אם אתה באינטגרציה עם משחטה

גל ברנס:  אם אתה לא קשור למשחטה אתה יכול להמשיך להיות באילו הסדרים שאתה רוצה

גל ברנס:  אינטגרציה עם השליטה של גוף חזק ומשמעותי, עם מחזור של מאות מיליונים כרגע, אז אסור לך לעשות כזה תיאום

יעוז אברגל: האמת היא שאני הייתי מצפה שיבוא משרד האוצר ויגידו "טעינו", רשות התחרות יגידו "טעינו"

יעוז אברגל:  ב-2015 ביטלנו את היכולת של מועצת הלול לבצע את הוויסות של הכמויות, טעינו

יעוז אברגל:  לקחנו אתכם למדבר יהודה, אנחנו נמצאים היום כמעט 10 שנים אחרי בטעות

יעוז אברגל:  הם לא מודים בטעות שהם עשו

יעוז אברגל:  הם הרסו את הענף

יעוז אברגל:  במקום זה הם באים ואומרים: בואו נמשיך עוד, ניקח את הדחפור ונמשיך הלאה, נמשיך לירות

יעוז אברגל:  הניתוח הצליח, החולה מת

אריאל קלנר: אבל הטענה היא שהמחירים ירדו באותן שנים

אריאל קלנר:  זה נכון או לא נכון?      

אבשלום וילן: כן, אבל היו אז פיקים כתוצאה מכך שברגע שאין שליטה על כלל השוק אז היו מתחילים פיקים, עולה, יורד, עולה, יורד

אבשלום וילן:  מה שדוד הציע, הסדר, אם הוא בחסות מועצת הלול שהיא מפקחת, אז יהיה מה שיעוז אומר, אז אפשר

יעוז אברגל: הם לקחו את מועצת הלול

יעוז אברגל:  למועצת הלול יש כל נציגי הממשלה בפנים, היא כפופה

יעוז אברגל:  אני רוצה להמשיך עוד משפט אחד

דוד ביטן: אתה בעד זה, נכון? תגיד את המילה בעד וזהו

יעוז אברגל: לגבי כל הנושא הזה של האינטגרציות, זה ענף אחד שלם

יעוז אברגל:  אי אפשר לקחת ממנו חלק

דוד ביטן: אני עכשיו לא הולך לטפל באינטגרציות

יעוז אברגל: אבל זכות הקיום שלנו זה בזה שיש מאה אחוז מהספינה

דוד ביטן: בגדול לדעתי זה נושא שכן נצטרך לעסוק בו בעתיד, לא בחוק ההסדרים

מטי צרפתי הרכבי: לא יכול להיות שהקמעונאים לא פה

דוד ביטן: אבל הם יהיו

דוד ביטן:  מה שאת מבקשת, הרכבי, מאתנו, זה שבגלל שיש בעיות עם הקמעונאים אנחנו לא נטפל בנושא הזה

דוד ביטן:  זה הולך רובד על רובד

דוד ביטן:  כל דבר משפיע על המחיר הסופי

דוד ביטן:  לא רק הקמעונאים

מטי צרפתי הרכבי: הסיטונאים איפה?     

דוד ביטן: הם יטופלו גם

דוד ביטן:  אנחנו לא נוותר להם

דוד ביטן:  יש לי ויכוח עם האוצר בעניין הזה, אבל אנחנו נתקדם איתם

דוד ביטן:  יהיה בסדר בסוף, כולם יטופלו

דוד ביטן:  לא נוותר על שום דבר

דוד ביטן:  אני עדיין חוזר על הדבר שאמרתי, שמחיר התערובת יוקפא

דוד ביטן:  לא יעלה, רק ירד

דוד ביטן:  פיקוח על המערכת של התערובת בדיוק כמו שיש פיקוח על החלב ועל הלחם האחיד

דוד ביטן:  אני לא מוכן ש-70% מהמחיר של החקלאי קשור לתערובת

קריאה: 60%

דוד ביטן: אמרו לי 70%

דוד ביטן:  אני מוכן לקבל גם 60%

דוד ביטן:  פעם אחת ירד מחיר התערובת? לא

דוד ביטן:  אז מספרים פה סיפורים על המלחמה באוקראינה והכול

דוד ביטן:  המחיר אף פעם לא יורד

דוד ביטן:  אז הגיע הזמן שאנחנו נקפיא אותו

אבשלום וילן: מה שקובע פה גם הוא מספר האפרוחים

אבשלום וילן:  אני לא אכנס לזה

אבשלום וילן:  פעם קודמת שביטלו היו פיקים למעלה, למטה, למעלה, למטה

אבשלום וילן:  אם בחסות מועצת הלול מסתדרים המספרים, גם מה שאמרת על תערובת, שיהיה במועצת הלול

אבשלום וילן:  משרד החקלאות יושב שם, אפשר בקלות

יעוז אברגל: נציג שר החקלאות וסגן היושב-ראש זה נציג של שר הכלכלה

אורי צוק בר: אם יש מקום הכי נכון לעשות הסדר או ויסות כלשהו זה במועצה, באישור שרים, כמו שכתוב היום בחוק

אורי צוק בר:  רק צריך שיהיה ברור שזה אפשרי גם אחרי ביטול הפטור למשווקים סיטונאיים

גל ברנס: לעמדתנו זה רק מרע את המצב

צחי ברקוביץ: זה הופך את ההסדר לקבוע, ובפעם הקודמת שהיה הסדר בחסות מועצת הלול המחיר לצרכן זינק

דוד ביטן: זו הצעת הפשרה שלנו

גל ברנס: הפשרה היא בדרך כלל לשני הכיוונים

נעמה לזימי: אבל אתם לא עובדים אף פעם עם שני הכיוונים

נעמה לזימי:  רק כשלוחצים אתכם פתאום אתם זוכרים שיש עוד צד

נעמה לזימי:  אבל תמיד אתם עושים חד צדדי

גל ברנס: זה לוקח אותנו אחורה מהמצב הנוכחי

נעמה לזימי: האוצר מסכן את ביטחון המזון כבר שנים

דוד ביטן: הוראת שעה לארבע או חמש שנים, האוצר ומשרד החקלאות ישבו עם מועצת הלול, יראו איך אפשר להגיע למתווה שגם לאוצר יהיה מה להגיד בעניין הזה

דוד ביטן:  נקיים ישיבה מחר

דוד ביטן:  תשבו עד אז ותנסו להגיע להסדר עם מועצת הלול, עם משרדי הממשלה, איך אנחנו עושים את זה

דוד ביטן:  אם לא, אנחנו לא נגלגל את החוק הזה הלאה

דוד ביטן:  זה המצב

דוד ביטן:  לגבי מחירי התערובת, יש לי ייעוץ משפטי שאני לא יכול להכניס את זה לחוק

דוד ביטן:  אבל מחיר התערובת יוקפא, הוא רק ירד

משה אבוטבול: לכמה זמן?     

דוד ביטן: לפחות לשנה, עד שנראה מה מתפתח עם השינוע, מה קורה עם המלחמה באוקראינה

אורי צוק בר: דווקא עכשיו הוא אמור להיות בירידה

דוד ביטן: אבל הוא לא יורד אף פעם

דוד ביטן:  הרף עליון יהיה שיטה איך המחיר ירד עם צריך לרדת, זה הכול

דוד ביטן:  אנחנו רואים שזה משפיע על כל המחירים של המזון

דוד ביטן:  אחרי חוק ההסדרים אבקש ישיבה על נושא התערובת בלבד, וגם 400 מיליון השקלים שאתם גובים קנסות בנמלים, הכול ילך לקרן שתלך לפיצוי כדי שהמחיר הזה ירד

דוד ביטן:  אתם לא יכולים לקחת את 400 מיליון השקלים האלה אליכם ולהשתמש בהם לכל מיני דברים

דוד ביטן:  מה פתאום? אלה סתם קנסות שצריכים להגיע חזרה לחקלאות

דוד ביטן:  אתם נגד ההסדר הזה, נכון?     

גל ברנס: נכון

דוד ביטן: אז תבחרו בין ההסדר הזה לבין למשוך את החוק

דוד ביטן:  או להעביר אותו מחוץ לחוק ההסדרים

דוד ביטן:  אני חושב שההסדר הזה מספק, הוא נותן מענה גם למושבים, גם לחוסר התיאום בין הקונצרנים הגדולים שהם קובעים את המחיר הסופי בתוך החקלאות, וגם נותן מענה לוויסות

אלעד סלומיאנסקי: יהיה תיאום מלא ביניהם בעקבות ההסדר הזה

אלעד סלומיאנסקי:  זה לא היעדר תיאום

אלעד סלומיאנסקי:  כשאתה נותן למועצת הלול לתאם, כל הגופים יתאמו

אלעד סלומיאנסקי:  זה לא שהאינטגרציות לא יהיו מתואמות, כולם יהיו בתיאום

אלעד סלומיאנסקי:  מועצת הלול תרצה תיאום בין כולם

אלעד סלומיאנסקי:  אי אפשר לקרוא לזה הצעת פשרה

אלעד סלומיאנסקי:  ויסות והסדר זה אותו דבר

אלעד סלומיאנסקי:  כל ההסדר פה הוא הסדר ויסות

אלעד סלומיאנסקי:  אין הבדל בין הסדר לוויסות

אלעד סלומיאנסקי:  כשאנחנו נו תנים למועצת הלול לייצר את הוויסות, היא מייצרת את ההסדר שעליו אנחנו מדברים

אבשלום וילן: לכל העולם זה בסדר רק לישראל לא?     

אלעד סלומיאנסקי: האינטגרציות יהיו בתוך ההסדר

יעוז אברגל: הם לא רוצים כלום

יעוז אברגל:  הם רוצים להרוג אותנו, זה מה שהם רוצים

דוד ביטן: גם אם אתם צודקים בטענה שאם נפתח בכל החקלאים לא ייפגעו – אם אתם רוצים שהחקלאים לא ייפגעו שימו כסף בצד

יעוז אברגל: אדוני היושב-ראש, לגדל עוף לוקח 50-40 יום

דוד ביטן: שבו עם היבוא

גל ברנס: אין יבוא בכלל

גל ברנס:  עלתה טענה שחקלאים ייפגעו והבאנו נתון של הממ"מ

מרדכי אלגרבלי: זה מחזק את הדברים של נעמה שאתם מסכנים את ביטחון המזון של אזרחי מדינת ישראל

דוד ביטן: אני אלך אתכם על החוק כפי שהוא

דוד ביטן:  שימו בבקשה כסף לפצות את החקלאים, אין בעיה

דוד ביטן:  ואז עוד חמש שנים נראה אם צדקתם או לא

דוד ביטן:  אתם רוצים? יש לנו עד מחר, תחשבו מה ההסדר הכי טוב

דוד ביטן:  או הצעת הפשרה הזאת שלי

דוד ביטן:  אני קוראת לזה פשרה, כי היא נותנת חצי מענה

גל ברנס: לעמדתנו זה מרע

דוד ביטן: בסדר, אז אל תלכו על זה

אריאל קלנר: הוא מקסימום לא מיטיב, למה זה מרע?      

יעוז אברגל: אני חייב להסביר משהו

דוד ביטן: תיבחר לכנסת, שב במקומנו

יעוז אברגל: איך אני אבחר לכנסת? ומי ייתן לתרנגולות לאכול? חבילת מסטיק ברמי לוי עולה 9 שקלים

יעוז אברגל:  אנחנו מגדלים עופות 40 יום, דואגים להם בקיץ, בחורף, בלילה, ביום, בכיפור, בשבת, ואנחנו נמצאים פה במצב שאנחנו נכחדים

דוד ביטן: אתה לא צריך להגזים

יעוז אברגל: אני לא מגזים

דוד ביטן: בבקשה

ברוך וינשטיין: אני יועץ של אבשלום וילן, של התאחדות חקלאי ישראל

ברוך וינשטיין:  קודם כל, אני חושב שחבל שאין פה תצוגת קבע של מבנה הענף, שתסביר את הדינמיקה התהליכית של ייצור פטמים

ברוך וינשטיין:  הדיבור על האינטגרציות כעל איזה מוסד הוא מטעה

ברוך וינשטיין:  יש יחידות משנה

ברוך וינשטיין:  האינטגרציה בנויה מקשר אנכי בין יצרנים, אבל מי שעושה הסדר זה בקומה למטה שאף אחד לא חולק עליו שמותר לו לעשות הסדר

ברוך וינשטיין:  אלא מה אומרים? אומרים לאוצר, אם בסוף הדרך מותר לו לעשות הסדר, וגם מחר לשיטת האוצר יהיה מותר לו לעשות הסדר, אם בסוף הדרך יש קשר בינו לבין משחטה אז אני רוצה שכבר בתחילת הדרך יהיה אסור לו

ברוך וינשטיין:  המשחטות לא מדברות ביניהן

ברוך וינשטיין:  אגב, גם מכוני התערובות לא מדברים ביניהם

ברוך וינשטיין:  פעם היה להם פטור, בוטל

ברוך וינשטיין:  לא מדברים ביניהם אף מילה

ברוך וינשטיין:  אבל זה לא קשור, זה לא הדיון

ברוך וינשטיין:  כמו שאמרת, זה ייקבע בפעם אחרת

ברוך וינשטיין:  מי שמייצר הסדר כיום בהיעדר סמכות למועצה אלה המדגרות

ברוך וינשטיין:  למדגרה מבחינתה אין קיום אם היא לא יכולה לייצר ויסות, כי אחרת היא תמצא את עצמה עם עשרות מיליונים שהיא צריכה לגרוס

ברוך וינשטיין:       אגב, באותו עניין, אדוני שאל בישיבה הקודמת לגבי השאלה האם האוצר יודע לתקוע לידיו שהמחיר ירד השנה

ברוך וינשטיין:  אני תוקע לידי אדוני שהמחיר לא ירד השנה, מפני שהתרנגולות שמטילות את הביצים כבר נמצאות בחוות, מפני שאפרוחים כבר מצייצים, מפני שביצים כבר הוטלו

ברוך וינשטיין:  אלא אם הכנסת תוציא צו שמורה לחקלאים לגרוס את כל עשרות מיליוני האפרוחים האלה

ברוך וינשטיין:  אנחנו פנינו בשעתו ליועצת המשפטית לכנסת והצבענו בפניה על שורה של טעמים שמחייבים שהנושא הזה יידון בפני עצמו

ברוך וינשטיין:  דברים שעולים בעצמם מתוך הדיונים פה

דוד ביטן: אנחנו לא מתכוונים לעזוב שום דבר

דוד ביטן:  אולי לא שמת לב לזה, אנחנו כבר שלושה חודשים מתעסקים במחירי המזון

דוד ביטן:  לא התעסקנו בבנקים, לא התעסקנו בדברים אחרים, רק בזה

דוד ביטן:  כי אנחנו מבינים שזה משפיע על האזרח הקטן

דוד ביטן:  אבל אנחנו לא יכולים בלי הממשלה

ברוך וינשטיין: כדאי לזכור שאפילו יעוז, חוץ מזה שהוא מגדל אפרוחים, את הפלפל ואת הדובדבנים ואת התפוחים הוא קונה במכולת בדיוק כמו כל אחד אחר

ברוך וינשטיין:  אין לו הנחה בגלל זה שהוא מגדל תרנגולות

ברוך וינשטיין:  כך שזה מעניין את כולם באותה מידה

ברוך וינשטיין:  אבל יש דברים שהם הרבה יותר מהותיים, הרבה יותר מורכבים

ברוך וינשטיין:  המהות של ההסדרים

ברוך וינשטיין:  האוצר, למשל, מקפיד לדבר על זה שהעולם לא ככה

ברוך וינשטיין:  זה לא נכון

ברוך וינשטיין:  בכל העולם המערבי מותר

ברוך וינשטיין:  בית המשפט העליון בארצות הברית רק לפני שנים לא רבות קבע שכל שרשרת הגידול של הפטמים היא חלק מהמכלול של הפטור החקלאי מפני שאין קיום בלעדי השרשרת הזאת

ברוך וינשטיין:  בית המשפט העליון של ארצות הברית, לא איזו ערכאה מקומית

ברוך וינשטיין:  השורה התחתונה של מה שאני אומר, הנושא הזה צריך לצאת מחוק ההסדרים

ברוך וינשטיין:  אדוני צריך להגיד: זה רחב

דוד ביטן: אני לא רוצה להוציא

דוד ביטן:  אם אני יכול להגיע למשהו, אני לא בורח משום החלטה

דוד ביטן:  זו לא השיטה שלי

דוד ביטן:  אבל אנחנו לומדים מכל דבר

דוד ביטן:  אנחנו לומדים שיש כמה בעיות שצריך לטפל בהן שלא קשורות בכלל למה שהם הביאו

דוד ביטן:  אף אחד לא מטפל בתערובת, האוצר הודיע לנו פה שהוא הבין את הבעיה, הוא מתכוון להביא לנו איזושהי רפורמה

דוד ביטן:  אבל בגדול הנושא הזה חייב להיות מטופל מיידית

דוד ביטן:  אני לא יכול לחכות שנה עד שיביאו לי איזו רפורמה

דוד ביטן:  והשיטה כרגע היא באמת להקפיא את המחיר, אין ברירה

דוד ביטן:  התערובת ומחיר החלב המפוקח, שניהם חשובים

דוד ביטן:  ראינו שהתערובת קובעת את כל המחיר אצל החקלאי – בבשר, בעוף, בביצים, בחלב

דוד ביטן:  אז איפה אנחנו? אנחנו לא מתכוונים לטפל בזה?     

ברוך וינשטיין: זה לא אותו דבר

ברוך וינשטיין:  אם תבטל את התכנון בענף הפטם אתה הורג אותו לתמיד

דוד ביטן: לגבי התכנון, אנחנו לא מקבלים את הטענה שלכם שלא צריך להיות בכלל תכנון

דוד ביטן:  זה לא מקובל עלינו

גל ברנס: לא צריך את הטענה שלנו, יש מציאות

דוד ביטן: אני אומר משהו לא על דעת חברי הכנסת?     

מטי צרפתי הרכבי: אנחנו מסכימים

דוד ביטן: כולם מסכימים

דוד ביטן:  זאת הדעה מכל הגוונים של הכנסת

דוד ביטן:  אין פה רק ליכוד או רק ש"ס, יש פה גם מהאופוזיציה

דוד ביטן:  אתם צריכים איזושהי שיטה לתכנן

דוד ביטן:  אתם אומרים שמוצעת הלול לא מספיקה, אין לי בעיה, שבו עם מועצת הלול, שבו עם משרד החקלאות

דוד ביטן:  תעשו איזשהו צוות שלמועצת הלול כמובן יש שם משמעות, וגם לכם יש וגם לחקלאות יש, שהוא יווסת

דוד ביטן:  אתם אומרים שהקונצרנים הם גם חלק, אז שגם ידעו, מקובל עליי

דוד ביטן:  אני לא רוצה שהקונצרנים יהיו בצוות הזה, מועצת הלול מייצגת את כולם

דוד ביטן:  תעשו צוות

דוד ביטן:  יש לכם עד מחר

דוד ביטן:  אם תביאו לנו הצעה מקובלת, גם אני אקבל אותה

גל ברנס: אני אשמח להגיד ליו"ר הוועדה שני דברים

גל ברנס:  בתקופה שבה לא היה הסדר, הנתון של הממ"מ, מספר המגדלים עלה ב-11

גל ברנס: 3% ומספר המגדלים במושבים עלה ב-22%

גל ברנס:  אלה שנים שבהן לא היה הסדר

מרדכי אלגרבלי: מאיפה הנתון הזה?     

גל ברנס: של הממ"מ ומועצת הלול

גל ברנס:  דבר שני, אנחנו מוכנים לייצר איזשהו הסדר שהוא לא קבוע, אלא שאם הענף יודע להראות שיש איזשהו משבר ויש איזושהי בעיה - - -      

דוד ביטן: מה זה משבר? מי קובע? אתם תמשכו אותם שנתיים ולא תגיעו איתם להסכמה

אבשלום וילן: ההגדרה היא המשבר, מספר האפרוחים

אבשלום וילן:  הוא מספר סיפורים

נעמה לזימי: אני מזכירה שהם גם לא עמדו בסיכומים של שנה שעברה

נעמה לזימי:  הרי אתם אף פעם לא עומדים בסיכומים

נעמה לזימי:  עד שכבר מחייבים אתכם להידברות, גם ברפורמה שהייתה בכנסת הקודמת אתם לא עמדתם בסיכומים

נעמה לזימי:  אז ברור שיש פה אובדן אמון

ששון גואטה: אין חקלאות ישראלית בגללכם

ששון גואטה:  המצב הולך אחורה

יעוז אברגל: הם אומרים לך במפורש שהם רוצים להרוג אותנו

דוד ביטן: אני כן הולך למצב שצריך אולי להקים צוות שיקבע את הוויסות בלי שהאינטגרציה תהיה חלק מהעניין

דוד ביטן:  מקובל עליי

דוד ביטן:  אתם אנשים חכמים, מכירים את הענף, יש מועצת הלול, יש משרד החקלאות

דוד ביטן:  מה, למשרד החקלאות אין קשר? רק לאוצר?     

גל ברנס: אין לנו בעיה שזה יהיה משותף לשר האוצר ולשר החקלאות

מטי צרפתי הרכבי: אבל יש עוד שחקנים

דוד ביטן: אם תגיעו להסכמה, מקובל

דוד ביטן:  אני לא כופה את דעתי

דוד ביטן:  העיקר שתהיה הגנה מסוימת במקרה שיש בעיות, זה הכול

גל ברנס: אז אני מחדד

יעוז אברגל: פקידי האוצר קיבלו הארה  מהקדוש ברוך הוא, חלק אלוה ממעל

יעוז אברגל:  הם קיבלו נבואה

גל ברנס: אנחנו חושבים שזה מרע את המצב הקיים

דוד ביטן: קודם כל, אני לא משתמש במילה פקידים

דוד ביטן:  הם אנשי מקצוע, הם לא פקידים של אף אחד

דוד ביטן:  זה התפקיד שלהם

יעוז אברגל: מתי הם היו בלול פעם?     

גל ברנס: ביום השני שלי בתפקיד הייתי בלול

יעוז אברגל: היית בלול ביצים, לא היית בלול פטם

יעוז אברגל:  היית בלול הטלה

יעוז אברגל:  הוא היה בגורן בלול הטלה, הוא אומר לך שהוא היה בלול פטם

יעוז אברגל:  הוא לא ראה לול פטם בחיים שלו

יעוז אברגל:  באים פקידי איכות הסביבה, כותבים לך נהלים של איכות סביבה והם לא ראו

נעמה לזימי: יו"ר הוועדה, רעיון מאוד טוב לעשות סיור משולב

דוד ביטן: אני השבוע צריך לסיים את חוק ההסדרים

ששון גואטה: נדחה את זה לאחרי חוק ההסדרים, נעשה סיור ונלמד את הנושא

דוד ביטן: אני יודע שכולם רוצים לדחות

דוד ביטן:  אנחנו לא מטפלים מלא, מטפלים בחלק מהבעיה

דוד ביטן:  נראה איך זה עובד ואחר כך נראה מה יהיה

יעוז אברגל: מה שצריך לעשות זה להחזיר למועצת הלול את הסמכות

שמואל לויט: אני רציתי גם בתשובה לחבר הכנסת אריאל, בין ההסדרים אנחנו הראינו כבר קודם, המחיר לצערנו לצרכן לא ירד

שמואל לויט:  אם המחיר לצרכן היה יורד, אולי היו קונים עוד 50,000 טון

שמואל לויט:  לנו יש אינטרס למכור פטמים

אריאל קלנר: אבל יש נתונים

שמואל לויט: מי שירד לו המחיר זה החקלאי

שמואל לויט:  החקלאי לא קיבל את הוצאות הייצור והמשחטה לא קיבלה את הוצאות הייצור

שמואל לויט:  מי  שלקח את כל הקופה של ירידת המחירים בשוק הגרעינים זה הקמעונאים

שמואל לויט:  הם לקחו את כל הקופה

שמואל לויט:  ורק להזכיר לך, כל שקל בפער מחירים על 400,000 טון זה 400 מיליון שקל נוספים בקמעונאות

דוד ביטן: אתה אומר שהקמעונאים לא הורידו את המחיר למרות ירידה במחיר התערובת?     

שמואל לויט: בדיוק

שמואל לויט:  הקמעונאים הגדילו את פער התיווך

נעמה לזימי: יו"ר הוועדה, ראינו את זה גם עם מס הסוכר עכשיו, ראיתם איך שביטלו

נעמה לזימי:  זה תמיד קורה, איכשהו הכול נשאר, לא יורד

דוד ביטן: אני יודע שלסופרים יש חלק מאוד גדול

שמואל לויט: הם קונים בתי מלון, לא אנחנו

דוד ביטן: אנחנו נטפל גם בסופרים

נעמה לזימי: אני איתך

אריאל קלנר: אתה טוען שהמחיר לצרכן בסוף לא ירד בשנים האלה?     

נעמה לזימי: לא כי הם לא הורידו

שמואל לויט: המחיר לצרכן לא ירד, החקלאי לא קיבל כסף, הוא בקושי כיסה את הוצאות הייצור, ומי שלקח את כל הפער של ירידת המחירים זה הקמעונאים

נעמה לזימי: ראית מה זה, קלנר, השוק החופשי לא תמיד עושה את שלו, מה לעשות

ששון גואטה: הוא אף פעם לא עושה את שלו

אבשלום וילן: בישראל, בניגוד לכל מדינות העולם החופשי, אין מערכת סיטונאית, אין פה שוק סיטונאי רציני, ובעצם הקמעונאים יכולים לקחת איזה מרווח שהם רוצים, וזה מה שקורה פה

אבשלום וילן:  במדינות אחרות כל הנושא הסיטונאי גם מוגדר בחוק, גם יש פערים שהם מותרים, ואצלנו פעם היה, מזמן התפרק

דוד ביטן: הצרכן לא צריך לקנות

דוד ביטן:  בארצות הברית מעלים בסנט, אף אחד לא קונה

אבשלום וילן: אבל אצלנו מעלים בשקל וכולם רצים לקנות

דוד ביטן: אל תקנו

דוד ביטן:  תעשו חרם קצת

דוד ביטן:  רק בקוטג' היה, אתה זוכר?     

ששון גואטה: מחירי הבקר והצאן, אין תכנות, אין ויסות, אין כלום

ששון גואטה:  תראה לאן הגיעו המחירים

ששון גואטה:  מי מרוויח את הכסף? לא החקלאים

ששון גואטה:  החקלאים ירדו, כמעט ואין חקלאים שמגדלים

ששון גואטה:  אנשים הפסיקו לגדל

גל ברנס: אם אפשר לתת נתון נוסף, וגם העברנו את זה לוועדה

גל ברנס:  גם בשנים 2016 עד 2020 כל אותן אינטגרציות הרוויחו מאות מיליונים, פשוט פחות מאותם מאות מיליונים גדולים שהם הרוויחו ב-2020

גל ברנס:  אף אחד פה לא הפסיד כסף

דוד ביטן: כי לא קיבלתי נתון אחר, וגם לא הגיעו לדיון כדי לא לתת את הנתון, אז חזקה שהנתון נכון

מרדכי אלגרבלי: הם לא יכולים להגיע

דוד ביטן: תפסיק להגן עליהם, בסדר? אתה מייצג את החקלאים, לא אותם

דוד ביטן:  הם היו צריכים לבוא

דוד ביטן:  הם לא באו, מבחינתי הנתון נכון

אורי צוק בר: הוזמנו לפה אינטגרציות?     

מרדכי אלגרבלי: הם לא היו גם בדיון הקודם

ד"ר עידית חנוכה: הוזמנו כל החברות ורשתות השיווק

קריאה: למה רשתות השיווק לא באו?     

דוד ביטן: רשתות השיווק לא רלוונטיות לדיון הזה

דוד ביטן:  זה רק על החקלאים

דוד ביטן:  אז בגלל שהם מעלים את המחיר לא נטפל בנושא של החקלאות? איזו מן דרישה זאת?     

גל ברנס: גם את זה בדקנו

גל ברנס:  בשנים של ההסדר, שזה שלוש השנים האחרונות, המחירים הסיטונאיים, שזה משחטות, עלו ב-27

גל ברנס: 7% והמחירים הקמעונאיים, שזה הסופרים, עלו ב-18

גל ברנס: 2%

אורי צוק בר: אני לא יודע מאיפה הנתון הזה

גל ברנס: זה מהלמ"ס

דוד ביטן: ההצעה שלנו ברורה

דוד ביטן:  תקימו צוות שמועצת הלול היא חלק ממנו על מנת שיהיה ויסות ויטפלו בבעיות

דוד ביטן:  אבל לא שרק האוצר יקבע

דוד ביטן:  שבו ביניכם, אם תגיעו להסכמה נלך על זה

דוד ביטן:  אם לא תגיעו ותתנגדו, אז נוריד את זה

דוד ביטן:  יכול להיות שנוריד את זה מחוק ההסדרים, נדחה את זה לאחר מכן

דוד ביטן:  נתתי לכם צ'אנס

דוד ביטן:  אתם מתעקשים על כל הקופה אז לא יהיה כלום

גל ברנס: אנחנו מתעקשים על כל דבר שישפר את המצב

מטי צרפתי הרכבי: היושב-ראש סיכם

אורי צוק בר: הדיון על התיקון הנדרש בחוק מועצת הלול – רק שזה יהיה בהשתתפותנו, בהסכמתנו

דוד ביטן: ברור

דוד ביטן:  אני אמרתי שלא? שאלתי אותך מה העמדה שלך, לא? בדיון הזה שנגיע לצוות, אני מבקש שתשבו משרד החקלאות, משרד האוצר, כולל רשות התחרות שהיא חלק ממשרד האוצר, מועצת הלול, תקיימו דיון עד מחר ותבואו עם משהו

דוד ביטן:  ותחשבו על העניין של התערובת, זה לא יימשך יותר משבועיים

אבשלום וילן: מי מרכז את הפגישה האוצר? אני מציע שמשרד החקלאות

דוד ביטן: האוצר

אבשלום וילן: עם האוצר לא נגיע לכלום

דוד ביטן: משרד החקלאות, אין בעיה

דוד ביטן:  אתה גם לא יכול לבוא, זה רק מועצת הלול

דוד ביטן:  אבו וילן הוא יועץ

דוד ביטן:  הוא בא, נותן עצות, זה הכול

דוד ביטן:  שמתי לב לזה

ברוך וינשטיין: הוא נציג של כל החקלאים בארץ

דוד ביטן: בסדר, אבל הוא צריך להביא פתרון, לא רק לייעץ

אבשלום וילן: היום כמעט אימצת את העצה שלי

ברוך וינשטיין: אני חושב שזו טעות שאבשלום וילן לא יהיה בצוות הזה, מפני שאי אפשר לדבר על החתונה בלי שהחתן והכלה נמצאים בחדר

דוד ביטן: בסדר

דוד ביטן:  מצדי שגם אבו וילן ישב בישיבה

אבשלום וילן: שמוטי יהיה

אבשלום וילן:  מוטי הוא נציג המגדלים

דוד ביטן: הוא תומך יותר מדי באינטגרציות

אבשלום וילן: לא, אין לו קשר לאינטגרציות

מרדכי אלגרבלי: אני מושבניק ואני לא תומך בשום אינטגרציות

מרדכי אלגרבלי:  אני נלחם בשביל האמת, לא בשבילם

דוד ביטן: הם לא באו, הם לא הציגו שום נתון הפוך

דוד ביטן:  אז חזקה מבחינתי שהנתון נכון

דוד ביטן:  יכלו להציג, אין מה לעשות

דוד ביטן:       הישיבה הסתיימה

דוד ביטן:  מחר תהיה ישיבת המשך